સામાન્ય રીતે પાત્રની પસંદગી વખતે યુવક કે યુવતી સામેના વ્યક્તિની શારીરિક સપ્રમાણતાને પણ જાણે-અજાણ્યે ધ્યાનમાં લેતા હોય છે. લગ્ન માટે કેવો વર શોધશો એમ કહેતી દિકરી દાદાને સંબોધીને કહેતું લગ્નગીત છે ને; ‘કેડે પાતળીયોને મુખડે સોહામણો જે મરી સખીએ વખાણિયો.....’ અહીં જે પાતળી કેડનો ઉલ્લેખ છે તે બાબતને વૈજ્ઞાનિક રીતે સાબિત કરતાં અનેક સંશોધનો થયા છે. જે અનુસાર કમર અને કુલ્હાનાં માપનાં અનુપાત પર વ્યક્તિની આકર્ષકતાનો આધાર હોય છે. તો કેટલાંક સંશોધનો WHR-વેસ્ટ હિપ્સ રેશિયોના આધારે તારણ આપે છે કે WHR કે જે કમરનાં માપને કુલ્હાનાં માપથી ભાગવામાં આવતાં જે અંક આવે, જેમકે ૩૦ ઈંચની વેસ્ટને ૩૮ ઈંચના હિપ્સથી ડીવાઈડ કરતાં ૦.૭૮ અંક આવે તે મૂજબ સ્ત્રીઓમાં ૦.૭ કે ૦.૭ થી નીચે અને પુરુષોમાં ૦.૯ કે ૦.૯ થી નીચેનો WHR અંક હોય તેઓની આકર્ષકતા અને આરોગ્ય યોગ્ય હોય છે. કમર પર અને હિપ્સ પર ચરબીની જમાવટની સપ્રમાણતા કે વધુ પ્રમાણમાં હોવાનો આધાર હોર્મોન્સ અને મેટાબોલીઝમ પર રહે છે. ૦.૭ નો અંક WHR હોય તે સ્ત્રીઓના મૂખ્ય હોર્મોન્સ ઈસ્ટ્રોજન સબંધિત કાર્ય યોગ્ય રીતે થવાનો સંકેત કરે છે. આવી સ્ત્રીઓની પ્રજનન શક્તિ યોગ્ય હોય છે. ભવિષ્યમાં તેમણે ડાયાબિટીશ, કાર્ડિયો વાસ્ક્યુલર ડિસિઝ કે ઓવેરીયન કેન્સરની સંભાવના રહેતી નથી. તેવું સંશોધનમાં જણાવાયું.જે પુરુષોમાં ૦.૯ કે તેથી ઓછો અંક હોય તેઓની પ્રજનન ક્ષમતા યોગ્ય હોય છે. ડાયાબિટીશ, હ્રદયરોગ, પોસ્ટેટ કે ટેસ્ટીકલનાં કેન્સરની સંભાવના ઓછી રહે છે તેવું તારણ છે.